ജനാധിപത്യ കേരള കോണ്ഗ്രസ് യോഗം ചേര്ന്നു നിലന്പൂര്: ജനാധിപത്യ കേരള കോണ്ഗ്രസിന്റെ ജില്ലാ കമ്മിറ്റി യോഗം നിലന്പൂരില് ചേര്ന്നു. ജില്ലാ പ്രസിഡന്റ് എം.എ. വിറ്റാജ് ഉദ്ഘാടനം ചെയ്തു. വിവിധ കേരളാ കോണ്ഗ്രസുകളില് നിന്ന് രാജിവച്ച് ജനാധിപത്യ കേരളാ കോണ്ഗ്രസില് ചേര്ന്നവര്ക്ക് മന്ത്രി ആന്റണി രാജു ഉള്പ്പെടെ പങ്കെടുക്കുന്ന യോഗത്തില് സ്വീകരണം നല്കും. മുന്പ് പാര്ട്ടി പുറത്താക്കിയ ചിലര് പാര്ട്ടി കേരളാ കോണ്ഗ്രസ് എമ്മില് ലയിച്ചു എന്ന രീതിയില് നടത്തിയ പ്രസ്താവന അടിസ്ഥാന രഹിതമാണെന്നും കേരളാ കോണ്ഗ്രസ് എമ്മിന്റെ ജില്ലയിലെ ഒരു പ്രമുഖ നേതാവ് അടുത്ത ദിവസം പാര്ട്ടിയില് ചേരുമെന്നും വിറ്റാജ് പറഞ്ഞു. നിലന്പൂര് നിയോജക മണ്ഡലം പ്രസിഡന്റ് ജോഷി മാത്യു അധ്യക്ഷത വഹിച്ചു. വനിതാ വിഭാഗം ജില്ലാ പ്രസിഡന്റ് ഡെയ്സി ബെന്നി, ജില്ലാ സെക്രട്ടറിമാരായ പ്രസാദ് എടക്കര, കമ്മു കൊടിഞ്ഞി, ജില്ലാ ട്രഷറര് നൗഷാദ് ഒതായി, സംസ്ഥാന എക്സിക്യൂട്ടീവ് അംഗം അപ്പച്ചന് മൂഴിക്കുഴിയില്, ജില്ലാ കമ്മറ്റി അംഗങ്ങളായ പി.കെ. മുഹമ്മദ് കുട്ടി, ടോം ജോസഫ് തുടങ്ങിയവര് പ്രസംഗിച്ചു. ഒക്ടോബറില് മണ്ഡലം കണ്വന്ഷനുകള്, നിയോജക മണ്ഡലം കണ്വന്ഷനുകള് നടത്താനും തീരുമാനിച്ചു.